
Korteriomandi võõrandamine kirjalikul avalikul enampakkumisel 
(mitteeluruum A. Puškini 13-M10, Narva linn)
1. Asjaolud ja menetluse käik

Narva Linnavalitsuse Linnamajandusameti (registrikood 75039729) bilansis on korteriomand nr M10 asukohaga A. Puškini tn 13, Narva linn, Tartu Maakohtu kinnistusosakonna registriosa nr 3092709, korteriomandi reaalosaks oleva mitteeluruumi üldpind on 30,80 m2, kinnistu katastritunnus 51101:006:0054, maa sihtotstarve: elamumaa 100%, bilansiline maksumus 6 438,58 eurot. 
Vastavalt AS Pindi Kinnisvara eksperthinnangule oli korteriomandi turuväärtus 17.04.2019 seisuga 17 000 (seitseteist tuhat) eurot.
Korteriomandi võõrandamise küsimust arutati Narva Linnavalitsuse linnavarakomisjoni koosolekul 13.06.2019 (protokoll nr 7), kus otsustati soovitada:

2. Linnamajandusametil võõrandada kinnistu kirjalikul avalikul enampakkumisel alghinnaga 17 000 (seitseteist tuhat) eurot. 
3. Kehtestada enampakkumise osavõtutasu 50 (viiskümmend) eurot ja tagatisraha 1 700 (üks tuhat seitsesada) eurot (10%  eksperthinnangust).  
2. Õiguslikud alused

Vastavalt Narva Linnavolikogu 09.06.2005 määruse nr 18/56 „Linnavara võõrandamise kord” (edaspidi Kord) §-le 8, linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik. Alghinna määramisel lähtutakse varale antud eksperthinnangust. Tulenevalt Korra § 9 lg 2, linnavara võõrandamise otsus kinnisvara suhtes bilansilise maksumusega 6 400 eurot kuni 64 000 eurot võetakse vastu Narva Linnavalitsuse poolt.
Korra § 13 kohaselt toimub linnavara tasu eest võõrandamine avalikul enampakkumisel  või  eelläbirääkimistega pakkumisel. Korra § 18 kohaselt linnavara võõrandamine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena s.t. nende üle ei peeta läbirääkimisi.
Korra § 11 kohaselt on linnavara võõrandamise korraldaja Narva Linnavalitsuse Linnamajandusamet.

Korra § 23 kohaselt, enampakkumisest osavõtutasu ja tagatisraha suuruse määrab võõrandamisotsuse vastuvõtja. Osavõtutasu suurus ei tohi ületada 1 600 eurot. Tagatisraha suurus võib olla kuni 10% võõrandatava vara eksperthinnangust.

Korra § 72 alusel, linnavara müügilepingu ja linnavara müügilepingu muutmise lepingu notariaalse lepingu tõestamisega seotud kulud, samuti vara riiklikes registrites registreerimisega seotud kulud kannab ostja.

3. Otsus

3.1. Võõrandada kirjaliku avaliku enampakkumise korras Narva Linnavalitsuse Linnamajandusameti (registrikood 75039729) bilansis olev linnavara – korteriomand nr M10 asukohaga A. Puškini tn 13, Narva linn, Tartu Maakohtu kinnistusosakonna registriosa nr 3092709, korteriomandi reaalosaks oleva mitteeluruumi üldpind on 30,80 m2, kinnistu katastritunnus 51101:006:0054, maa sihtotstarve: elamumaa 100%, bilansiline maksumus 6 438,58 eurot, alghinnaga 17 000 (seitseteist tuhat) eurot. Kehtestada enampakkumise osavõtutasu 50 (viiskümmend) eurot ja tagatisraha 1 700 (üks tuhat seitsesada) eurot. 
3.2. Linnamajandusametil korraldada kirjalik avalik enampakkumine korralduse punktis 3.1. nimetatud korteriomandi võõrandamiseks Narva Linnavolikogu 09.06.2005 määruses nr 18 „Linnavara võõrandamise kord” sätestatud korras. 

4. Rakendussätted

4.1. Narva Linnakantseleil teha korraldus teatavaks Narva Linnavalitsuse Linnamajandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

